钦定古今图书集成/明伦汇编/闺媛典/第038卷 > 皇清二 > 韩日暹妻孙氏
## 钦定古今图书集成/明伦汇编/闺媛典/第038卷 > 皇清二 > 韩日暹妻孙氏

按《江都县志》：孙氏，韩日暹妻。性笃孝，幼丧母。十二岁时，父绳祖有疾，号于神曰：“神夺吾母，又将及吾父耶？” 操刀割股肉和药以进，而父病遂愈。年三十九，将死，谓夫与子曰：“吾未得终父养，目不能瞑，幸善遇之，无使我抱恨泉下也。” 语毕，睨父两目，流血而绝。生八子，平日教之如严师。长汝泰，年十三，补郡诸生，馀皆以文名。